— Я сачу за кнігамі Свабоды, яны мне вельмі падабаюцца. Гэта дзейнасьць абсалютна цудоўная, асьветніцкая, вельмі важная, таму што вы выдаяце такія кнігі, якія мала хто можа выдаць. У вас у руках вялізарны матэрыял, вы ўмееце яго зьбіраць, групаваць. Толькі дзякуй вялікі можна сказаць. Вельмі важна, што гэта на беларускай мове, што гэта трапляе ў патрэбныя рукі. Я разумею, што вы не прадаяце, але такая кніга часта перадаецца з рук у рукі. Я проста ведаю такія выпадкі. У мяне некалькі вашых кніг на паліцы стаіць, я іх таксама атрымаў ад некага, хто прапанаваў пачытаць. Гэта здорава і цікава.